text: Kunstværk om et bøgetræ
  13 december 2012 kl. 16.53
  En ung, international anerkendt kunstner har bygget et kunstværk i Skovsnogen nord for Sdr. Omme. Det er en hytte som er bygget om et stort bøgetræ.
  - Jeg havde lyst til at bygge et værk, hvor folk ligesom selv fik den her fornemmelse med naturen og at være bosat i ensomhed ude i naturen, fortæller Anna Bak, som er født i Grindsted.
  Hytten er skabt af gamle Euro-paller.
  - Den nye ide var så, at det store bøgetræ ville få lov til at gro op igennem hytten, forklarer hun. Ligesom der er mange ting inde i hytten, hvor træet får lov til at overtage. Man kan sige, at naturen har fået overtaget kunstprojektet.
  Kunstværket har fået titlen 'Cabin-in The Woods' - og det præsenteres på søndag.
  